
2. Gêm fwrdd y tywydd
Adnoddau
Deis cyffredin
cownteri (mae’n bosib defnyddio darnau arian yn lle cownteri plastig)
Dull
Y dysgwyr i chwarae mewn parau efo un deis rhwng 2.
Mae’r dysgwyr yn rholio deis a’r person sydd â’r rhif uchaf sy’n cael cychwyn cyntaf.   Mae’n rholio’r deis ac yn mynd ymlaen y nifer o sgwariau a oedd ar y deis.  Cofiwch eu hatgoffa i gyfrif yn Gymraeg, os medrant, wrth symud ymlaen.  
Wrth i berson lanio ar sgwâr mae’r partner yn gofyn Sut mae’r tywydd heddiw? a’r chwaraewr yn ymateb efo ateb sy’n cyfateb i’r llun.  Os ydi’r gair dim ar y sgwâr yr ateb fydd Dydi hi ddim yn + y llun ar y sgwâr.  Tynnwch eu sylw at y ffaith bod y ffurfiau ar waelod y gêm.
Anogwch y dysgwyr i chwarae fwy nag unwaith, gan fod y dysgwyr yn glanio ar wahanol sgwariau bob tro.
Mynd at lefelau uwch
Mae’n bosib newid amseroedd y gêm hon.  Gellir defnyddio’r dyfodol (Sut fydd y tywydd? Mi fydd hi’n) neu fynd i’r gorffennol (Sut oedd y tywydd? Mi oedd hi’n ...).


